angelikarot
Store norske leksikon,Biologi,Vitenskapsgrener i biologien,Botanikk,Planteanatomi,Plantenes form,Rot hos planter
Angelikarot er det samme som kvannrot, roten av kvann (Angelica archangelica). Angelikarot ble tidligere brukt som legemiddel og som erstatning for eller tilsetning til tobakk. Roten kan også brukes som ingrediens i likør. Den har en karakteristisk aromatisk lukt og smak, og inneholder blant annet en eterisk olje.
Angelikarot ble i lang tid sanket og solgt til apotekene og eksportert til utlandet. Roten var fortsatt en del av varebeholdningen i norske apoteker i siste halvdel av 1800-tallet.En hadde egne piper til røyking av kvannrot, kvannepiper. Disse kunne være smidd av jern. Les mer i Store norske leksikon legemidler – historikk kvann klosterhage eterisk olje Litteratur Høeg, Ove Arbo (1974). Planter og tradisjon. Floraen i levende tale og tradisjon i Norge 1925–1973, Oslo: Universitetsforlaget.